Tot 'n paar weke terug kon ek my hande net lê op gedroogde dragon, tot 'n dag waar ek en Die Kollega om 09h00 die oggend sit en Black Lable drink en sjokolademoussekoek eet het om haar paramour se ouers-vra ekspedisie te vier. Na die impromptu celebration loer ons in by 'n groentewinkel, en daar vind ek 'n pakkie vars dragon. Die dag was besig om al beter te word. Ek het uiteindelik van dit gebruik vir béarnaise en die res gebruik om dragonasyn te maak, wat uiters pungent is – vars dragon het 'n baie sterker reuk as die alreeds kenmerkende smaak van die droë krui.